Predkladacia   správa

V súlade s ustanovením § 102 ods. 1 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov (ďalej len „zákon o štátnej službe“) platové náležitosti predstaveným v politickej funkcii určuje vláda Slovenskej republiky.

V zmysle ustanovení § 94 ods. 1, písm. a) zákona o štátnej službe predkladá minister výstavby a regionálneho rozvoja vláde Slovenskej republiky návrh na poskytnutie odmien prednostom krajských stavebných úradov za kvalitné plnenie služobných úloh za II. polrok 2007. Pri vypracovaní návrhu sa prihliadalo na výkon štátnej správy v oblasti výstavby.

Odmeny budú vyplatené z limitov mzdových prostriedkov krajských stavebných úradov určených v rozpočte na rok 2007.

Materiál nebol predložený na medzirezortné pripomienkové konanie v súlade s Čl. 3.1.5 Metodického pokynu na prípravu a predkladanie materiálov na rokovanie vlády SR vzhľadom nato, že ide o personálny návrh.

Predkladaný návrh nebude mať finančný, ekonomický, environmentálny vplyv, vplyv na zamestnanosť a podnikateľské prostredie a na základe toho sa nevyhotovujú doložky vplyvov.